# Gútai Idősek Otthona és Napközi Otthon

## Házirend

A Gútai Idősek Otthona és Napközi Otthon házirendje az intézményben élők toleráns és konfliktusmentes együttélésének szabályait foglalja össze. Az intézmény küldetésének kiegészítésére, illetve az itt nyújtott szociális szolgáltatások minőségének javítására szolgál. Az intézmény minden lakója a T.t. 448/2008 szociális szolgáltatásokról szóló törvénye, illetve Gúta Város 2013. január 1-től érvényben lévő 10/2012-es számú általános kötelező érvényű rendelete alapján jogosult szociális szolgáltatásokra.

# Az intézmény küldetése

1. Az idősek otthonának feladata szociális szolgáltatások nyújtása:

- olyan fizikai személyek számára, akik elérték a nyugdíj korhatárt és jogosultak szociális szolgáltatásra a szociális szolgáltatásokat szabályozó törvény 3. melléklete alapján, illetve

- olyan fizikai személyek számára, akik elérték a nyugdíj korhatárt és az intézményben szociális szolgáltatásra jogosultak más okból kifolyólag.

Az idősek otthona által nyújtott szolgáltatások:

1. 1. segítség más fizikai személyre való rászorultság esetén

2. szociális tanácsadás

3. segítség a jogok érvényesítésében

4. szociális rehabilitáció

5. gondozó szolgálat

6. a személyes higiéné és teljes fürdetés bebiztosítása

7. lakhatás

8. étkezés

9. takarítás, mosás, vasalás, a ruházat rendben tartása

10. személyes felszereltség

1. az értékpapírok biztonságos elhelyezése
2. érdekkörök bebiztosítása.
3. A napközi otthonban olyan fizikai személyeknek nyújtanak szociális szolgáltatást, akik a szociális szolgáltatásokat szabályozó törvény 3. melléklete alapján, a nap folyamán csak   
   meghatározott ideig szorulnak szociális szolgáltatásra. A napközi otthonban nyújtott szolgáltatások:

a)

1. segítség más fizikai személyre való rászorultság esetén

2. szociális tanácsadás

3. szociális rehabilitáció

4. étkezés

b) a napközi otthon bebiztosítja a:  
1. munkaterápiát

2. érdekköröket

A napközi otthonban szociális tanácsadást nyújtanak a szociális rehabilitáció kapcsán olyan családok illetve fizikai személyek részére, akik más fizikai személy számára biztosítanak felügyeletet otthoni környezetben.

1. Az egész napos étkeztetés során az idősek otthona olyan ételeket biztosít a lakók részére, amelyek megfelelnek az egészséges táplálkozás szabályainak, az illető egészségügyi állapotának, életkorának. Biztosít reggelit, ebédet, vacsorát és két mellékétkezés. A diabetikus étkezés során a 3 főétkezés mellé 3 mellékétkezést biztosít.
2. Lakhatás alatt az idősek otthonában a szoba területének használata értendő, valamint a szoba kiegészítői és a közös helyiségek, illetve a lakhatás tárgyi kiegészítőinek használata.
3. A szociális szolgáltatásokon belül az idősek otthona legfőképpen a takarítást, ágynemű cseréjét, annak mosását és vasalását, illetve a ruházat mosását és vasalását biztosítja.
4. **A szolgáltatások jellemzői és terjedelme**
5. Mivel az idősek otthona nem egészségügyi intézmény, nem nyújthat egészségügyi szolgáltatásokat. Az idősek otthona egészségügyi végzettséggel rendelkező alkalmazottainak feladata a lakók egészségügyi állapotának megfigyelése, a változás időbeni észlelése. Tevékenységük arra irányul, hogy a lakók megőrizzék, vagy visszanyerjék életfunkciójukat.
6. Az egészségügyi szolgáltatást szerződéses orvosok biztosítják, akik folyamatosan látogatják az intézményt. A lakó az intézményen belül is jogosult a szabad orvosválasztásra.
7. A szakvizsgálatokat állami és nem állami orvosok biztosítják az kezelőorvosok ajánlása, illetve a lakó döntése alapján.
8. A közösségi, kulturális érdeklődési körök a lakók igényei és az intézmény lehetőségei szerint vannak bebiztosítva.
9. **A lakók jogai és kötelességei**
10. Az intézmény alkalmazottai olyan személyeknek nyújtanak szolgáltatást, akiknek fizikai és lelki állapota nagy odafigyelést, humánus hozzáállást, toleranciát és kölcsönös tiszteletet igényel.
11. A lakóknak minden körülmények között joguk van a toleráns hozzáállásra a dolgozók részéről, és joguk van a megfelelő minőségű szolgáltatásokhoz.
12. Az intézmény lakója köteles:  
    a) betartani az általános társadalmi előírásokat valamint a kölcsönös tolerancián és alapuló együttélés szabályait

b) betartani a tisztaságot az intézményben és annak környékén

c) betartani az intézmény szolgálatos alkalmazottjának utasításait

d) betartani az idősek otthona házirendjét

e) védeni az intézmény berendezését, megtéríteni az esetlegesen okozott kárt

f) betartani a tűzvédelemi előírásokat (tűzeset bejelentése az intézmény igazgatójának illetve a szolgálatos alkalmazottnak)

g) időben befizetni a szolgáltatás árát

h) időben bejelenteni igényét a szolgáltatások változtatásárra

i) távollétét és visszaérkezésének időpontját előre bejelenteni az intézmény igazgatójának illetve a szolgálatos alkalmazottjának

j) legkésőbb 12,00 óráig kijelentkezni a másnapi ebédről

k) beköltözéskor átvenni a szobakulcsot. A kulcs másolata az intézmény tulajdona, amely csak különleges esetekben használható fel. Ilyen esetekben a helyiség kizárólag 2 tanú jelenlétében nyitható ki, amelyről jelentés íródik

l) a lakó nem adhat szálláslehetőséget más személynek. Kivételt csak az intézmény igazgatója adhat

m) a lakó, távolléte estén, köteles a szobát bezárni. Az intézmény nem vállal felelősséget az eltulajdonított tárgyakért

n) az intézményben tilos a dohányzás

o) apróállat, kutya és macska tartása az intézményben tilos

p) a lakhatás befejezése esetén a lakó illetve annak hozzátartozója a lakást olyan állapotban visszaadni, amilyenben azt megkapta

1. **Az intézmény működése**
2. Az étkezés:  
   reggeli, tízórai 07.30 - 08.30  
   ebéd, uzsonna 12.00 – 13.00  
   vacsora 17.00 – 18.00
3. Az intézményben kötelező betartani az éjjeli nyugalmat:  
   nyári időszakban (május - szeptember) 22.00-tól  
   téli időszakban (október - április) 21.00-tól
4. A lakó a saját belátása szerint (egészségi állapota szerint) fogadhat látogatókat a szobájában illetve a közös helyiségekben naponta 8.00 órától 20.00 óráig. Az intenzív ellátást igénylő lakók látogatását a szolgálatos alkalmazottnál kell jelenteni.
5. Az épület a nyári időszakban 7.00-tól 21.00-ig, a téli időszakban pedig 7.00-tól 20.00-ig tart nyitva.
6. A lakó az értékpapírjait elhelyezheti megőrzésre az intézményben. A megőrzésről szerződés íródik.
7. A lakók egészségügyi állapotáról az intézmény alkalmazottja személyesen vagy telefon ad információt a legközelebbi hozzátartozónak (egészségügyi állapot változása, kórházba szállítás, stb.)
8. A lakók nyugdíja, a postai küldemények, sajtó a postai alkalmazott által vannak kézbesítve. A lakó kérésére a nyugdíj kifizetése történhet átutalással az idősek otthona számlájára, ebből levonódik a szolgáltatás díja az adott hónapra. A különbözetet a lakó megkapja készpénzben.
9. Panaszaikat a lakók az intézmény igazgatójának, helyettesének vagy a főnővérnek jelenthetik be.
10. Az intézmény összes helyiségében ügyelni kell a tisztaságra és a rendre. Ez vonatkozik a szekrényekre is, amelyekben a lakók személyes holmijukat tartják. Minden helyiséget naponta szellőztetésre és takarításra kerül sor. Az intézmény fertőtlenítése az előírások szerint történik.
11. Az ágyneműcsere havonta egyszer, illetve szükség esetén történik. Az ágynemű és a személyes ruházat mosása az intézmény saját mosodájában történik.
12. Az idősek otthonához tartoznak olyan helyiségek is, amelyek alkalmasak kulturális illetve közösségi események szervezésére. Ezeket a helyiségeket a lakók csak olyan célokra használhatják, amelyekre azok szolgálnak. A 2. emeleten a közösségi helyiség TV-vel, DVD-vel és video lejátszóval van felszerelve. Ezt a helyiséget különböző társasjátékok játszására és más szabadidős tevékenységekre használhatják a lakók. A 3. emeleten lévő kápolnát a lakók a hit gyakorlására használhatják. A 4. emeleten van a tornaterem.
13. **Az intézményben lakás megszüntetése vagy megszakítása**
14. A lakó elhagyhatja az intézményt, miután előre bejelentette távozását az intézmény igazgatójának, annak helyettesének vagy a szolgálatos alkalmazottnak. Hosszabb idejű távollét esetén az igazgató beleegyezése szükséges.
15. A lakó kórházba szállítását az intézmény azonnal jelenti a legközelebbi hozzátartozónak.
16. A lakó kórházban tartózkodás esetén a lakásért fizetendő összeget teljes egészében köteles téríteni.
17. A szociális szolgáltatás nyújtásának befejezése az intézményben történhet a lakó saját kérésére, elhalálozással, vagy abban az esetben, ha a lakó súlyosan sérti az erkölcsöt és ezzel megsérti az együttélés szabályait, vagy amennyiben több mint 3 hónapos késedelemmel sem téríti meg a szolgáltatás árát.
18. A lakó elhalálozását az intézmény azonnal jelenti a legközelebbi hozzátartozónak. A lakó vagyona a legközelebbi hozzátartozóval kerül elszámolásra. Amennyiben a hozzátartozók a temetést nem biztosítják, az intézmény a temetés költségeit az öröklődési eljárás során igényli vissza.
19. **Végső rendelkezések**
20. A házirend módosítására illetve kibővítésére csak az intézmény igazgatója jogosult.
21. A házirend hatályba lépésének időpontja 2013. május 1.